Surabaya

An Surabaya amo an kapital ha lalawigan han Sinirangan nga Java, ngan ika-duha ha gidakoi nga syudad han Indonesya. Ini nga syudad may-ada populasyon nga labaw hin 3 milyones ha sakob han syudad mismo, ngan labaw hin 10 milyones ha Greater Surabaya metropolitan area, nga gintatawag gihapon nga Gerbangkertosusila. Namumutang ha norte-sinirangan nga dapit han Java ha Sulang han Madura, ini usa ha gi-uunhani nga duungan nga mga syuda ha Salatan-Sinirangan Asya. Ini nga syudad gin-puy'an na han ika-10 siglo han Ginhadian han Janggala, usa ha duha nga Ginhadian Javanon nga nahimo ha 1045 han hi Airlangga ginbayaan an iya trono ngan ginhatag ha iya duha nga anak nga lalaki. Pero an Kagamhanan Syudad han Surabaya nagdig-on nga 31 Mayo 1293, an adlaw han pakyas nga pag-atake han Mongol o Tar-tar ha Java, ngan amo liwat han pagdaog ni Raden Wijaya ha norte-sinirangan pampang han java; nga mahimo nga kaadlawan han Surabaya.